  Туспуктэм: Григорий Фомин Наталия Сильвестрова Удмуртиын огъя кун экзаменъёсты дырызлэсь вазь сётон йылпумъяськиз. Тодон валанъёссэс элькунысь 124 адями эскериз, одӥгез соос пӧлысь одӥг тодметъя 100 балл басьтӥз. Со сярысь Дышетонлэсь ӟечлыксэ дунъян улосвыл центрлэн «ВКонтакте» мерлыко вотэсысь огиназ ивортӥзы. Экзаменъёсты дырызлэсь вазь сётон ужрадэ школаез туэ йылпумъясьёс но шоръёзо ӧнер дышетсконниосысь студентъёс пыриськизы. Тужгес но трос адями ӟуч кылъя, профильной математикая но обществознаниея экзаменъёс сётӥз. Школаез азьло аръёсы йылпумъям дышетскись литературая экзаменын 100 балл нырысетӥ басьтӥз.  Тодэ вайытом, огъя кун экзаменъёслэн валтӥсь люкетэз 26-тӥ куартолэзьысен 20-тӥ инвожоозь ортчоз. Тегъёс: экзамен Дышетон Удмуртия  